ഗതാഗതക്രമീകരണവുമായി നഗരസഭ വഴിയോരക്കച്ചവടക്കാരെ ഒഴിപ്പിക്കും തൊടുപുഴ: നഗരത്തിലെ ഗതാഗത കുരുക്ക് പരിഹരിക്കാന് വഴിയോരക്കച്ചവടക്കാരെ ഒഴിപ്പിച്ച് ക്രമീകരണവുമായി തൊടുപുഴ നഗരസഭ. അമ്ബലം ബൈപാസില് വഴിയോര കച്ചവടം പൂര്ണമായും ഒഴിവാക്കാനും ഇരുവശത്തും പാര്ക്കിംഗിന് അനുവദിക്കാനും അമ്ബലം റോഡിലെ പാര്ക്കിംഗ് പൂര്ണമായി നിറത്തലാക്കാനും യോഗം തീരുമാനിച്ചു. മുല്ലയ്ക്കല് ജംഗ്ഷന്, മുതലക്കോടം, മാവിന് ചുവട്, ഇന്ത്യന് ഹാര്ഡ്വെയറിന് സമീപം, ന്യൂമാന്കോളേജിന് മുന്വശം എന്നിവിടങ്ങളിലെ റോഡ് തടസപ്പെടുത്തിയുള്ള അനധികൃത വഴിയോരക്കച്ചവടവും അവസാനിപ്പിക്കും. ടൗണില് ഫുട്പാത്ത് തടസപ്പെടുത്തിയുള്ള കച്ചവടവും തൊടുപുഴ ഉടുമ്ബന്നൂര് റോഡില് ബോയ്സ് ഹൈസ്കൂള് മുതല് മങ്ങാട്ടുകവല വരെയുള്ള ഭാഗത്ത് റോഡും ഫുട്പാത്തും കൈയേറിയുള്ള വാഹനക്കച്ചവടവും ഒഴിവാക്കാന് ഉദ്യോഗസ്ഥര്ക്ക് നിര്ദേശം നല്കിയിട്ടുണ്ട്. ഹോള്സെയില് കച്ചവടവുമായി ബന്ധപ്പെട്ട് ചരക്ക് വാഹനങ്ങള് നഗരത്തില് കിഴക്കേയറ്റം ഭാഗത്ത് പ്രവേശിച്ച് ലോഡ് കയറ്റുന്നതിനും ഇറക്കുന്നതിനുമുള്ള സമയക്രമം രാവിലെ എട്ടിന് മുമ്ബും 11 മുതല് മൂന്ന് വരെയുള്ള സമയത്തുമായി നിശ്ചയിച്ചു. ഗാന്ധി സ്ക്വയര് മുതല് കോതായിക്കുന്ന് വരെയുള്ള ഭാഗം മാര്ക്കറ്റിലൂടെയുള്ള റോഡ് വണ്വേയാക്കാന് തീരുമാനിച്ചു. തൊടുപുഴ ഉടുമ്ബന്നൂര് റോഡില് നിന്ന് വരുന്ന വാഹനങ്ങള് പുളിമൂട്ടില് ജംഗ്ഷനില് നിന്ന് ഇടത്തോട്ട് തിരിഞ്ഞ് വണ്വേയായി മിനി സിവില്സ്റ്റേഷന്, അമ്ബലം ബൈപാസ്, റസ്റ്റ്ഹൗസ് വഴി റിംഗ് റോഡായി ഗതാഗതം ക്രമീകരിക്കാന് തീരുമാനിച്ചു. പ്രൈവറ്റ് ബസ് സ്റ്റാന്ഡില് നിന്ന് ബസ് പുറത്തിറങ്ങുന്ന സ്ഥലത്ത് നിറുത്തി ആളെ കയറ്റുന്നത് അപകടകരമായതിനാല് ഈ പ്രവണത അവസാനിപ്പിക്കും. മോര് ജംഗ്ഷനില് മൂപ്പില് കടവ് പാലം, കോതായിക്കുന്ന് റോഡ്, ഇടുക്കി റോഡ് എന്നിവിടങ്ങളിലെ ബസ് സ്റ്റോപ്പുകളില് വാഹനങ്ങള് 20 മീറ്റര് മുന്നോട്ട് കയറ്റി നിറുത്തുന്നത് അവിടത്തെ ഗതാഗത തടസം കുറയ്ക്കാന് സഹായിക്കും. ഇക്കാര്യത്തില് ബന്ധപ്പെട്ട ബസ് അസോസിയേഷനുകള്ക്ക് നിര്ദേശം നല്കാനും തീരുമാനിച്ചു. ദിശാബോര്ഡുകള് സ്ഥാപിക്കും വിദ്യാലയങ്ങള് തുറന്ന സാഹചര്യത്തില് ടൗണിലെ തിരക്ക് വര്ദ്ധിച്ചതിനാല് സ്കൂളുകള്ക്ക് മുന്നിലുള്ളത് ഉള്പ്പെടെ നഗരത്തിലെ എല്ലാ റോഡുകളിലെയും സീബ്രാലൈനുകളും മറ്റ് അടയാളങ്ങളും തെളിക്കാനും ദിശാബോര്ഡുകള് ഇല്ലാത്തിടത്ത് അത് സ്ഥാപിക്കാനും പി.ഡ.ബ്ല്യു.ഡി വകുപ്പിന് യോഗം നിര്ദേശം നല്കി. തൊടുപുഴ മുനിസിപ്പല് ചെയര്മാന് സനീഷ്ജോര്ജിെന്റ അദ്ധ്യക്ഷതയില് ജോയിന്റ് ആര്.ടി.ഒ എസ്.എസ്. പ്രദീപ്, തൊടുപുഴ തഹസില്ദാര് കെ.എംജോസുകുട്ടി, തൊടുപുഴ ഡി.വൈ.എസ്.പി കെ.സദന്, പി.ഡബ്യൂ.ഡി അസി.എക്സിക്യൂട്ടീവ് എന്ജിനീയര് യു.എം. ശൈലേന്ദ്രന് എന്നിവരുടെ സാന്നിദ്ധ്യത്തില് മുനിസിപ്പല് തല ഗതാഗത ക്രമീകരണയോഗം ചേര്ന്നത്.